સોમનાથમાં બે કોમ વચ્ચે જૂથ અથડામણ સર્જાઇ હતી, જેમાં બન્ને જૂથોના ટોળાએ સામસામે પથ્થરમારો કર્યો હતો. પરિસ્થિતિ વણસતા જોઇ એસપી, કલેક્ટર, મામલતદાર સહિતના ટોચના અધિકારીઓ ઘટના સ્થળે પહોંચી ગયા હતા અને પોલીસે સ્થિતિને કાબૂમાં લીધી હતી. આ બનાવમાં મળતી માહિતી અનુસાર ઉશ્કેરાયેલા ટોળાએ પોલીસ પર પણ પથ્થરમારો કર્યો હતો, જેમાં એકને ઇજા પહોંચી હોવાનું જાણવા મળ્યું છે. આ બનાવમાં પાંચ દુકાનો અને નવ બાઇક સળગાવવામાં આવી હોવાનું જાણવા મળ્યું છે.